**НАРОДНО ЧИТАЛИЩЕ „ЖЕЛЕЗНИК – 1988“ , ГРАД СТАРА ЗАГОРА**

6000 гр. Стара Загора, ул. “Арх. Христо Димов“ №37 А, тел. 0889678770

===================================================================

**ОТЧЕТ**

**за дейността на НЧ “Железник- 1988“, град Стара Загора, през изминалата 2021 г.**

 **У**важаеми дами и господа, приятели,

 Измина още една необичайна, динамична година, съпътствана с много предизвикателства, свързани с – КОВИД 19. Въпреки ограниченията и забраните, с които трябваше да се съобразяваме, дейността на читалището през изминалата 2021, можем да определим като много добра.

 Спазвайки правилата, наложени от РЗИ , с отговорността за опазване живота и здравето на хората, търсехме варианти и се вмествахме в промеждутъците от време -при отпадане на забраните, за да репетираме, участваме и организираме прояви от Календарния план за годината.

Работата със самодейните формации периодично спираше - забраните на РЗИ и тези на Кмета бяха категорични. В периодите на изолация, връзката осъществявахме предимно чрез телефона и социалните мрежи, като основна тема на разговорите ни беше - здравословното състояние на всеки един и това на семействата, коментирахме предстоящите изяви и участия - предложения за нови автентични песни, с които да обогатим репертоара, както и авторски - с текстове, за празниците с тематична насоченост, като събора на цветята, на празника на хляба, - на райската ябълка, - на домата. При всяка оказала се възможност се събирахме, често в умален състав и се готвехме за събитията, които предстояха. Резултатите бяха много добри и това ни вдъхновяваше да търсим изяви - в събори и фестивали - както на живо, така и онлайн.

 И през изминалата година, в читалището, като средище за задоволяване на духовните потребности на населението и място за разнообразни културно-просветни и социални дейности, и любителско художествено творчество, работехме по годишен Календарен план - за 2021, съобразявайки се с обстоятелствата. На 3.02., с жените от квартала, спазвайки необходимите противоепидемични правила, колективно посетихме постановката на ДТ “Гео Милев“ - „Осем жени“. На 8.02.21г. участвахме в Срещата, организирана от Отдел „Култура“ при Община Стара Загора, с народния представител – Калин Вельов и читалищата от областта, на която бяха споделени част от наболелите ни проблеми. На 10.02., с жените от - „Огърлица“ отбелязахме - Св. Харалампий Чудотворец, с домашни гюзлеми, подсладени с мед, специално приготвени от Динка Баракова. По повод 148-годишнината от обесването на Васил Левски, на 18.02., в залата на читалището проведохме беседата „Жените в живота на Апостола и отражението им в делото му“. След като проследихме пътя на израстването му като идеолог и организатор на българската национална революция, надникнахме и се опитахме да разбулим тайните около личния му живот - да разберем имало ли е жени до него, кои са те, какви са били отношенията им и каква роля са играли в живота му.

 - 2 -

 Повече от час продължи беседата, и когато приключи, никой не бързаше да си тръгне. Разговорите продължиха разпалено между присъстващите, а в лицата на всички беше изписано едно удовлетворение и гордост, че имаме такъв българин - такава икона пред която да се прекланяме, изповядваме и възхищаваме. На 27.02., за поредна година, по повод 3-ти март – Националния празник на България, съвместно с Клуб „Железник“, почистихме - около паметника на загиналите при Джуранлийския бой, край село Калитиново и засадихме нови дръвчета. В утрото на 1-ви март, Посрещнахме Баба Марта“, в двора на ДГ „Звездица“- в квартала, която зарадва децата с легендата – и им раздаде мартенички за здраве. В навечерието на З-ти март - Освобождението на България от османско иго, участвахме с фолклорна програма в тържеството, организирано от НЧ “Г. Бакалов“, за децата от подготвителната група при Шесто основно училище „Св. Никола“ -/02.03./, а на 9-ти март, бе срещата, организирана от Отдел „Култура“ с читалищните секретари от общината, за разпределяне Субсидия 2021 - в бившия Синдикален дом. По повод Световния ден на Земята и водата, на 13 март, засадихме млади фиданки из района на квартал „Железник“, осигурени със заявка на читалището, от Горско стопанство – град Казанлък. Традиционният Фолклорен празник „Да прогоним заедно злото“, - на14.03,- за Сирни Заговезни, провеждан ежегодно - без прекъсване от 1989г.,- с палене на огън, хвърляне на стрели и участие на кукерски групи – т.г. не се проведе, поради затягане на противоепидемичните мерки и забрана на РЗИ. На 16 март, се включихме в обявения онлайн Конкурс - “*Тодоровден, въплътен в традицията и силата на коня*“, организиран от НЧ „Пробуда- 1921г“, с. Михайлово - по повод 100-годишнината от основаването му, с тематични рисунки, а на 18 март, участвахме в Конкурса „*Пролетта- надежда за едно ново начало*“ – организиран от НЧ „Стефан Генчев“, село Хрищени – също онлайн формат. По призива на кмета на Община Стара Загора – г-н Живко Тодоров, на 17.04., от 10.30ч. се организирахме и включихме в почистването на квартала, а след обяд се събрахме - „*С любимо четиво - в ателието на Мария*“, - по програмата на Маратона - „Четяща Стара Загора“. За Лазаровден /21.04./с децата от квартала рисувахме и изпратихме тематични творби за онлайн - конкурса, организиран от НЧ “Развитие 1878“- Дълбоки. На 22.04.- участвахме в Срещата с поетесата Виолета Бончева, организирана от Библиотека „Родина“, по повод представяне на новата й книга - в залата на РИМ. На другия ден, 23.04., от 10.30 часа, с жените от -“Огърлица“, четохме от книгата й - “Подари ми цвете“, след което, около обяд, се включихме в инициативата на Библиотека „Родина“ - *Четене на стихове от Старозагорски поети*, - в Парк „Пети октомври“ – на открито, по програмата на Маратона „Четяща Стара Загора“. След едногодишно прекъсване, по традиция, на втория ден на Великден - 4.05., проведохме Великденския празник – „Да запеем, заиграем на Великден, на мегдана“. В богатата художествена програма участваха деца от ДГ „Звездица“, Вокална група „Розов свят“, с ръководител В. Божков, Вилиана Генова – от НЧ “Г. Бакалов“ и ДЮТС “Броеничка“, с р-л Данаил Тодоров. Празникът продължи с голям фолклорен концерт на обичаните тракийски, народни певци - Дует „Донка и Тодор Кожухарови“, под съпровод на виртуозния музикант Райко Севов. С голяма радост живущите и гостите изпълниха площада на квартала и се насладиха на хубавите им песни и музика. На 11.05, с кратко тематично слово, отбелязахме Деня на светите братя Кирил и Методий, след което връчихме наградите на децата - участници в онлайн конкурсите, получени от читалищата в - Михайлово, Хрищени и Дълбоки.

 - 3 -

За Международния ден на семейството, на 18 май, с жените от - „Огърлица“, разговаряхме, на чаша чай - „За и против брака в семейството“. Гост на проявата ни бе младата майка Дианна Михайлова, с прекрасния си син Костадин Михайлов – младши. „*Отрони се още едно „мънисто“ от нашата фолклорна - „*Огърлица“. С едноминутно мълчание, почетохме паметта на Денка Митева – наша бивша колежка, от състава, изгубила само преди ден, битката с корона-вируса. На 21 май, посетихме проявата в Литературен музей – Стара Загора, по повод даряване на уникални аудио-записи –„ С гласовете на старозагорските поети, оцелели във времето“, от фонда на радиото - от Директора – Здравко Георгиев - с рецитал от стихове на актьора Ивелин Керанов и изпълнения на саксофон от Виктория Божкова. В Деня на българската писменост, просвета и култура - 24 май, участвахме в празничното шествие, организирано от Община Стара Загора, след което се събрахме в залата на читалището на Празнична наздравица. На 26.05., направихме видео-записи -за Четвъртия национален фолклорен събор -“С мирис на теменуги“ – Яворово 2021, организиран от НЧ „Ахинора-2006“, онлайн формат, в който групата бе отличена - **със златен медал и Грамота за 1-во място,** в категория „възрастни“. На 1-ви юни – Международния ден на детето, зарадвахме децата от двата групови дома в квартала, с торбички сладки изкушения. От 2 до 6 юни, в Китен, се проведе Десетият Международен фолклорен фестивал “Атлиманска огърлица“. Фолклорни групи, индивидуални участници и танцови състави от страната и чужбина представяха своето фолклорно наследство на региона. Главен организатор и водещ на фестивала - бе Директорът на Сдружението „Атлиманска огърлица“- г-жа Златка Ставрева. Десетчленно авторитетно жури оценяваше изпълненията, сред които народните певци - Яна Рупкина, Костадин Михайлов, Николай Гурбанов, водещият на фолклорното предаване в Радио-Пловдив и редактор на в-к “Фолклорен хоризонт“ - Николай Чапански и др. Във форума участва и Ансамбъл „Ана-морава“, от Република Косово, съпровождан от Министъра на културата – Хебат Бащрами. Макар и в камерен състав, с въпросителни до последния момент - предвид обстоятелствата, свързани с КОВИД, ФГ “Огърлица“ при читалището се представи достойно и спечели възгласите „Браво!“ - на журито. С много аплаузи бе съпроводено и индивидуалното участие на Динка Баракова, и на 11-годишната Вилиана Генова – от НЧ “Георги Бакалов“, която бе неразделна част от групата. Незабравими ще останат за нас аплодисментите на публиката, поздравленията на журито и специалното внимание, оказано от Водещия на фолклорното предаване “От дума на дума“, при Радио - Пловдив – Николай Чапански, който подготви и излъчи предаване за нашата - “Огърлица“ - с песните и изказванията на жените. Най-големи бяха емоциите при - обявяването на класацията и награждаването на отличените.

**Диплом – за присъждане Званието „Лауреат – първа степен“ със Златен медал - на ФГ “Огърлица“, при НЧ „Железник – Стара Загора;**

**Диплом –за присъждане звание „Лауреат – първа степен“ и златен медал - на Динка Баракова – за индивидуално изпълнение;**

**Специалната награда на НЧ“Свобода1948“- Китен - Златен трофей - за Фолклорна група „Огърлица“ при НЧ “Железник“- Стара Загора;**

**Диплом за „Лауреат – първа степен“, с Плакет на ФГ „Огърлица“ при Народно читалище “Железник“- Стара Загора и**

 **- 4 -**

**Приз „Пазител на фолклора“ на Динка Генчева, за перфектен професионализъм и заслуги за съхранение, и разпространение на фолклорните традиции**

Удовлетворени, от представянето и високата оценка на журито, в този отговорен форум, с прекрасни впечатления от вълнуващите срещи и споделените емоции с изтъкнати творци – музиканти, певци и колеги от читалищни състави в страната, се завърнахме убедени, че „творчеството е най-доброто средство за пълноценно общуване“. / - Зл. Ставрева/ Благодаря на всички от групата за ентусиазма при подготовката и явяването, и за това, че сами поеха разходите си за пътни, дневни и нощувки по време на престоя. Специално искам да благодаря на Динка Баракова, която - за кой ли път, осигури участието - с личната си кола. Благодаря и на Гено Стоянов - за професионалния съпровод и за това, че пое ангажимента - въпреки служебните задължения към завода, който в тези дни работеше.

Само след десетина дни – на 16 .06, с жените от ФГ “Огърлица“ отново бяхме в Китен, на творческа лагер-школа. Времето беше нетипично хладно и дъждовно за – юни, но с удоволствие го използвахме за разучаване на песни, които г-жа Ставрева ни подари, за срещи в читалището в Китен и за разглеждане забележителностите на Приморско. На 24 юни - Еньовден, спазихме традицията, и рано сутринта, в района около квартал „Железник“ , си набрахме от билките, които добре познаваме – агримония, еньовче, кантарион, жълт и бял равнец и др. Заредени с много енергия и желание за изява, с жените от – „Огърлица“, копнеехме да се включим в някой от предстоящите празници. В Културния календар на Община Стара Загора, за датата 26 юни, бяха обявени два празника – в Преславен и на Старозагорските бани. Сърдечно благодаря и на двете колежки, които откликнаха на желанието ни, но две участия в един ден беше трудно за реализиране. Решихме да отидем в Преславен, тъй като през август, предстоеше събора - „Богородична стъпка“. Утрото на 26 юни, беше мрачно и дъждовно. Започнал със страшна буря, дъжд и град, с разтуряне на всичко, което домакините старателно са подготвили от вечерта, денят - изведнъж се усмихна. Грейна слънце и „Празникът на житото и хляба“ протече в нормалния си ритъм. Нашата фолклорна група се представи с китка хороводни песни, едната от които написана специално за празника - „*Загоре, равно Загоре, чуено и прочуено, със загария пшеница и гласовити загорки“,-* която много се хареса*.*

Дни преди откриването на ХХI–вия Национален детски фолклорен конкурс „Орфеево изворче“, на който градът ни е домакин, /18.07./ разбрахме, че участията т.г. ще бъдат „на живо“. И… за късмет, успяхме да заявим участието на две от децата, при читалището. Изненада за журито бе, представянето на 4-годишната – Дария Стоянова, която ги впечатли - със звънкия си глас и лекотата при извивките на двете народни песни / „Изгряла е месечинка“ и „Дойди, дойди, либе ле“/. Развълнувана от първото си участие на сцена, тя даде и първото си „интервю“ за предаването на БНР -„Музикална шарения“. Стартът й бе ознаменуван с -  **I-во място и златен медал.** На 22 юли, при спазване на мерките - за дистанция и в умален състав, се събрахме в залата на читалището с жените от ФГ „Огърлица“, за да се поздравим за наградата, получена от участието ни в Националния фолклорен събор „С мирис на теменуги“ – Яворово, проведен онлайн, от НЧ “Ахинора - 2006“-– **Първо място и златен медал,** в категория „възрастни“.

 - 5 -

За поредна година, на 14.08., участвахме в един от оригиналните празници за региона, станал емблематичен за село Горно Ботево - „Дон Домат – плодът зеленчук“, който с всяка година става все по-интересен с хрумванията на организаторите - вмъкване на новости при отглеждането на доматите, между фолклорните изпълнения, с редуване на хумор и забавни игри – от състезателен характер. Тази година в състезанията за бързина при беленето на домати, I-то място бе спечелено от нашата участничка Динка Баракова, а в състезанието за най-красиво оформена салата, с маска на очите, достойно ни представиха Дженка Георгиева и Надка Хаджийска. Празникът на палачинката, предвиден за 18.08. отпадна, поради отказ на участниците, предимно възрастни хора от селата, страхуващи се от пандемията. На 16 август, отбелязахме Празника Успение Богородично – с голяма сладка диня, каквато е традицията, след което проведохме генерална репетиция, за събора „Богородична стъпка“- с преглед на костюми, кърпи и наставления за сценичното поведение - както на децата от ДФГ “Герданче“, така и на жените от –„Огърлица“. На 28 август, бе представянето ни в 15-я тракийски национален фолклорен събор “Богородична стъпка“. След усилената подготовка, трепетите и вълненията, дойде и поредната **награда за цялостно представяне на читалището** – **Златен плакет с Диплом за принос в съхранението и развитието на фолклора.** Безкрайно благодаря на жените от –„Огърлица“, които за пореден път, макар и в умален състав се представиха блестящо. Слушайки записите от явяването, и днес, изпитвам особена гордост от великолепното изпълнение – двете групи пееха , без да се разбере коя от къде започва и къде свършва. Трите песни, свързани хармонично, бяха изпълнени, на един дъх - без прекъсване, за около 3 минути. Прекрасно се справиха и децата от ДФГ “Герданче“, които без страх дебютираха на голямата сцена и спечелиха овациите на публиката. Благодаря и на индивидуалните изпълнители – Дженка Георгиева и Стана Милчева, на петгодишната Дария Стоянова и на прекрасната Вилиана Генова, които публиката дълго аплодира. От 4 до 6 .09., по повод Деня на Съединението, ежегодно в град Раднево се провежда Традиционен Фолклорен празник - с Конкурс за индивидуални изпълнители – „ С песните на тракийския славей – Динка Русева“. Започнали подготовката отрано, изпратихме заявките за участие на групите и на солистите, но седмица преди дата ни се обадиха, че проявата се отлага. Успоредно с това се готвехме и за още едно участие в – Приморско, но проблеми с нощувките и обстоятелствата около – КОВИД-а възпрепятстваха явяването ни, което пък позволи да бъдем на едно друго участие.

Голям късмет „извадиха“ жителите на - Християново, които изтеглиха празника си, за Рождество Богородично с два дни и на 6.09. проведоха своя Голям традиционен общоселски събор. /Само ден след това, бе обявена пълна забрана за всякакви културни празници и събирания/. Със задоволство ще отбележа, че с радост и вълнение приех молбата на кмета и председателя на читалището, да изготвя сценария, да участваме с групата в програмата и да бъда водеща на проявата, защото село Християново е моето родно място, в което макар и да не съм живяла – винаги е имало специално място в сърцето ми. Още в ранния следобед, обновения площад пред кметството се изпълни с хора, които заеха местата си - указани с табели, за жителите и гостите на селото. След празничния водосвет – на импровизираната сцена се представиха местната група при читалището и нашата фолклорна - “Огърлица“. В събитието участваха и представители от Казанлъшкия Клуб „Традиция“ с експонати - ордени, медали и документи, на участници от Балканските войни. С микрофон в ръка, под съпровод на акордеона, достойно се представи с две народни песни и малката – Дария Стоянова.

 - 6 - След прожекцията на късометражния филм за Ангел войвода, съборът продължи до късно с песните и музиката на Оркестър „Елхово“.

 Със затягане на противоепидемичните мерки последва и забрана за Конкурса „С песните на Тодор Кожухаров“, за който имахме вече подадени заявки за участие. Само след няколко дни, организаторите обявиха, че проявата ще се проведе – онлайн, със записи на изпълненията. На 14 септември се събрахме отново, направихме записи на групата и на индивидуалните изпълнения на децата и ги изпратихме. На 28.09., по покана лично на председателя на читалище „Климент Охридски“- Иван Аяров, присъствахме на представянето на стихосбирката му “Тракийски напеви“, в което участваха председателят на СБП – Боян Огнянов и литературният критик – Благовеста Касабова. Актьорът от ДТ “Гео Милев“- Георги Нождлев изпълни рецитал от стихове на поета, на фона на изпълненията на пианистката Ирена Русинова и флейтиста Йордан Вълчев. Със забраната на всякакви прояви на открито – отпадна и традиционният за читалището Фолклорен празник „Стара Загора - град на мечтите“- на площада, по повод 5-ти октомври - празника на града и на квартала ни, посветен на „20 –годишния юбилей на ФГ “Огърлица“,- с участието на фолклорни групи от читалищата в региона. И тъй като никъде – нищо не бе упоменато, за проявите на закрито, по повод 1-ви октомври – Международния ден на музиката и поезията, и 5.Х.- Деня на Стара Загора, в неделния следобед на 3.10. , при спазване на указанията на РЗИ, в залата на читалището проведохме Празнична среща с жените от ФГ “Огърлица“, като първата част посветихме на историята на града ни и творчеството на Старозагорските поети от близкото минало, със спомени за тях, а вторият час, премина в непринуден творчески разговор с водещия на фолклорното предаване „От извор се песен лее“ , при Радио - Стара Загора - Александър Костадинов, с когото споделихме мисли и представихме свои авторски песни, посветени на родната Стара Загора. За втора поредна година, поради същите причини, не се проведе и Детският празник на талантите, посветен на Деня на будителите. Като проява на закрито - на 2.11., в ограничен състав, при спазване правилата на РЗИ, се събрахме в залата на читалището, за да отбележим най-българския празник - Деня на народните будители, с кратко тематично слово за историята на празника. Още преди да започне тържеството, по телефона пристигна „блага вест“ от организаторите на Конкурса „С песните на Тодор Кожухаров“ - НЧ “Асен Златаров“ – гр. Хасково. Лично г-жа Донка Кожухарова ни се обади и съобщи , че след обстойно прослушване на всички участници - Група „Огърлица“ при читалището е класирана **на I-во място** и е удостоена **със златен медал**, от Третия Национален Фолклорен Конкурс-„С песните на Тодор Кожухаров“. Със **златен медал** е наградена и най-малката участничка– петгодишната Дария Стоянова. На 11.11, в Деня на Св. Мина, изпратихме фото-сесия -„Аранжиране на кошница с райски ябълки“, за Празника, организиран за втора поредна година – онлайн формат, от НЧ “Стефан Генчев“- Хрищени. Пристрастието си към този любим за нас празник подплатихме с рисунки и авторско стихотворение, които изпратихме допълнително.

С авторско стихотворение, участвахме и в Националния Литературния конкурс, на НЧ “Отец Паисий-1893“, град Велинград, на тема „Най-хубавият подарък за Коледа“, което бе отличено на Второ място – в раздел „лирика“. На 25.11., изпратихме рисунки за участие в Пленера на тема „Кът роден и мил“, организиран от НЧ“Развитие-1873“ – Пещера.

 - 7 -

На 6.12. - Никулден, подготвихме Коледната украса в залата на читалището, за среща с децата, желаещи да изготвят коледни картички и рисунки за Четвъртия онлайн формат - Национален фестивал „**От Игнажден до Коледа“-** Традиции исъвременност. . По призива на социалните мрежи - „Доброто е заразно“, подготвихме Проект за даряване на Коледни картички на самотните и лежащо-болни, от домовете за стари хора. „Да стоплим сърцата им с радост“, беше мотото на проекта, в който се включиха децата от 4-Б клас на СУ „Железник“, и изготвиха с много обич, и вълнуващи послания, коледни картички за болните от – „Валис“. В навечерието на празника, на 18.12., лично ги занесохме - със заръката да ги получат на самата Коледа, вярвайки че ще направим празника им по-красив, че ще усетят обичта и съпричастността ни. С пожеланията за крепко здраве, им обещахме и това, че в скоро време – след пандемията ще им гостуваме на живо, с програма при тях. Друга част изпратихме и за Дома на инвалида. На 16.12. с удоволствие откликнахме на поканата за участие в Коледното тържество на децата от Шесто основно училище „Свети Никола“, организирано от НЧ “Г. Бакалов“, на което в ролята на „бабата“- им разказах Приказката за Дядо Коледа и за началото на традицията - да се подаряват подаръци на децата за Коледа. Пъстър фолклорен празник представиха на Игнажден -20.12., децата от ДГ “Звездица“ в квартала. С много любов и емоционален заряд, те разказваха, пяха, играха и ни припомниха за традициите, обредите, и поверията, в дните от Игнажден до Коледа – с характерните символи и ритуали, с коледарските песни и наричания. Участието на читалището ни бе отново, с представянето на „бабата“, като член на Голямото българско семейство и - Приказката й за Дядо Коледа и неговите помощници. Същата вечер, /20.12/, колективно посетихме и се насладихме на още един прекрасен празник - с участието на ОФА „Загоре“, ПААФ „Дълбоки“, и ДЮА „Загорче“ - „Коледа в сърцето“ , - в залата на операта. Сърдечно благодарим на Община Стара Загора и на Отдел „Култура“ за прекрасния подарък - в навечерието на идващите Коледни празници, който ни зареди с толкова наслада и хубави емоции, и насити, зажаднелите ни за красота, музика и танци души, и с вярата, че всичко лошо ще остане в отиващата си 2021, а Новата – ще бъде най-хубавата от всички до сега!

За жалост, в края на 2021 година, на връх Коледа - 25.12., изпратихме един от най-големите радетели на читалищното дело в града ни - Председателя на Народно читалище „Климент Охридски “, колегата – Иван Аяров! Светла да е паметта му!

Трудни, динамични и с много неизвестни за всички ни са времената, в които живеем днес. Болката от загубата на скъпи за нас хора и страхът от неизвестното, предизвикан и от войната в Украйна ни тревожат и разделят. В многолетната си история, читалищата са преживели много сътресения, но са оцелели и са се доказали, като едни от най-жилавите институции, които винаги са се справяли с предизвикателствата. Искрено вярвам, че и сега ще се справим. Нека да си пожелаем, преди всичко, да сме живи и здрави, да отмине тази пандемия, а успоредно с нея и войната, в която загиват невинни хора и с нови сили, и творчески заряд да продължим напред, и нагоре!!!

 Благодаря ви за вниманието!

 Изготвил : Динка Генчева Генова - Председател на НЧ“Железник-1988“